
RAJONO SAVIVALDYBĖS KONTROLIUOJAMŲJŲ UŽDARŲJŲ AKCINIŲ BENDROVIŲ VADOVŲ DARBO APMOKĖJIMO TVARKOS APRAŠAS


	1. Šis aprašas reglamentuoja rajono savivaldybės kontroliuojamųjų uždarųjų akcinių vadovų (toliau – vadovų) darbo apmokėjimo tvarką. Darbo užmokestį sudaro mėnesinė alga ir premija.
	2. Vadovų mėnesinė alga susideda iš:
2.1. Pastoviosios dalies, kuri nustatoma koeficientais, taikant atitinkamų metų Lietuvos Respublikos Seimo nustatytą Lietuvos Respublikos valstybės politikų, teisėjų, valstybės pareigūnų ir valstybės tarnautojų pareiginės algos bazinį dydį ir atsižvelgiant į įmonės kategoriją (pagal priedą).
	2.2. Kintamosios dalies, kuri priklauso nuo įmonės tikslų, nustatytų savivaldybės įmonės savininko teises ir pareigas įgyvendinančios institucijos, įgyvendinimo ir veiklos rezultatų ir nustatoma finansiniams metams atsižvelgiant į praėjusiais finansiniais metais pasiektą grynojo pelningumo rodiklį (Grynasis pelningumas = grynasis pelnas/ Grynosios pardavimų pajamos x 100) (pagal priedą).
	3. Mėnesinės algos kintamoji dalis negali viršyti 50 procentų vadovui nustatytos mėnesinės algos pastoviosios dalies dydžio.
	4. Vadovų mėnesinė alga (pastovioji dalis kartu su kintamąja dalimi) negali būti didesnė už praėjusių finansinių metų įmonės darbuotojų 8 vidutinius mėnesinius darbo užmokesčius, apskaičiuotus taip: praėjusio ketvirčio įmonės apskaičiuotos darbo apmokėjimo lėšos dalijamos iš to ketvirčio įmonės vidutinio sąlyginio darbuotojų skaičiaus ir iš 3.
	5. Įmonės darbo apmokėjimo lėšos yra visų rūšių darbo užmokestis už atliktą darbą ar dirbtą laiką, įskaitant priemokas, priedus, išmokas iš pelno, nuolatines ir vienkartines premijas, apmokėjimas už nedirbtą laiką (atostogas, prastovas ir panašiai), išskyrus įmonės darbuotojams mokamas išeitines išmokas ir kompensacijas, materialines pašalpas, ligos pašalpas, mokamas laikino nedarbingumo metu, išmokas pagal rangos, autorines ir kitas civilines sutartis, įmonės vadovo darbo apmokėjimo ir skatinimo lėšas, delspinigius už laiku neišmokėtą darbo užmokestį ir kitas su darbo apmokėjimu nesusijusias išmokas.
	6. Įmonės darbuotojų vidutinis darbo užmokestis apskaičiuojamas pagal vidutinį sąlyginį darbuotojų skaičių, kuris nustatomas visų darbuotojų apmokėtas valandas per ataskaitinį ketvirtį dalijant iš įmonėje nustatytos mėnesio darbo laiko normos dalijant iš 3.
	Darbuotojai, nedirbę dėl prastovos ar nemokamų atostogų, prilyginami dirbantiems darbuotojams.
	7. Į vidutinį sąlyginį darbuotojų skaičių neįtraukiamas įmonės vadovas, moterys, išėjusios nėštumo ir gimdymo atostogų, asmenys, išėję atostogų vaikui prižiūrėti, darbuotojai, pašaukti į privalomąją karo tarnybą, mokiniai ir teisėsaugos institucijų sulaikyti darbuotojai.
	8. Įmonės vadovui iš įmonės pelno už gerus darbo rezultatus ir gerą pareigų vykdymą pasibaigus finansiniams metams ir patvirtinus finansinių ataskaitų rinkinius, gali būti skiriama premija, kurios dydis negali viršyti jo 4 mėnesinės algos pastoviosios dalies dydžių arba iš darbo užmokesčio lėšų - premiją, kurios dydis negali viršyti jo vienos mėnesinės algos pastoviosios dalies dydžio.
	9. Rajono savivaldybės administracijos direktoriaus sprendimu savivaldybės kontroliuojamųjų uždarųjų akcinių bendrovių vadovams:
	9.1. gali būti skiriamos materialinės pašalpos, kai sunki jų materialinė būklė dėl jų pačių ligos, šeimos narių ligos ar mirties, stichinės nelaimės ar turto netekimo, jeigu yra rašytinis prašymas ir pateikti atitinkami tai patvirtinantys dokumentai,- iki 5 minimalių mėnesinių algų.	9.2. su kuriais darbo sutartis nutraukiama šalių susitarimu, išmokamų kompensacijų suma negali viršyti 2 jų vidutinių mėnesinių darbo užmokesčių, apskaičiuotų laikantis Darbuotojo ir valstybės tarnautojo vidutinio darbo užmokesčio apskaičiavimo tvarkos aprašo, patvirtinto Lietuvos Respublikos Vyriausybės 2003 m. gegužės 27 d. nutarimu Nr. 650;
	10. Įmonės vadovų pavaduotojams nustatomas 15 procentų mažesnis  pastoviosios dalies dydis.

						Rajono savivaldybės kontroliuojamų uždarųjų 
						akcinių bendrovių vadovų darbo apmokėjimo 

RAJONO AJ
SAVIVALDYBĖS KONTROLIUOJAMŲJŲ UŽDARŲJŲ AKCINIŲ BENDROVIŲ VADOVŲ MĖNESINĖS PASTOVIOSIOS DALIES DYDŽIAI

	1. Vadovo mėnesinės algos pastovioji dalis:
	Įmonės pavadinimas
	Koeficientai (Lietuvos Respublikos Seimo nustatytas Lietuvos Respublikos valstybės politikų, teisėjų, valstybės pareigūnų ir valstybės tarnautojų pareiginės algos bazinis dydis)

	UAB „Šakių autobusų parkas“
	11,0

	UAB „Šakių komunalinis ūkis“
	10,5

	UAB „Šakių laidotuvių namai“
	11,0

	UAB „Šakių šilumos tinklai“
	11,5

	UAB „Šakių vandenys“
	11,5


	
	2. Vadovo pavaduotojui  pastoviosios dalies dydis nustatomas 15  procentų mažesnis už vadovo mėnesinės algos pastoviosios dalies dydį.
	3. Savivaldybės įmonių vadovų mėnesinio atlyginimo kintamoji dalis:
	Grynojo pelningumo rodiklis (proc.)
	Atlyginimo dalis (proc.)

	Iki 5 imtinai
	10

	6 - 10 imtinai
	15

	11 – 15 imtinai
	20

	16 – 20 imtinai
	25

	21 – 30 imtinai 
	30

	31 ir daugiau
	50

